钦定古今图书集成/明伦汇编/氏族典/第359卷 > 林士敏
## 钦定古今图书集成/明伦汇编/氏族典/第359卷 > 林士敏

按《万姓统谱》：“士敏名懋，以字行，莆田人，枅五世孙。父
善同，字舜与，少好学，工词赋。元末领乡荐，署钱山书
院山长。国初，例起赴京师，以祖母年老辞。既而复起
之，竟卒于道。士敏，洪武中由乡贡入太学，逾年，署大
理寺少卿，除刑部郎中，以陈言谪南丹州吏。永乐初，
起为南康府知府，一意损己厚人，衣食至取给于家。”
改淮安府，清介愈甚。坐不防水患，贬南宁府镆鎁巡
检，辟为常州宜兴县教谕。有《芹边集》《匡庐小稿》。